شه‌فه‌ق نيوز/ سه‌رچه‌وه‌يگ وه‌رپرس ئه‌منى، ئاشكراى ئه‌وه‌ كرد چه‌كداره‌يليگ له‌ ريكخرياگ تيرۆريستى داعس كارمه‌نديگ له‌ سه‌رۆكايه‌تى زانكۆى كه‌ركوك كوشتنه‌ له‌ باشوور خوه‌رئاواى پاريزگاگه‌.
ئه‌و سه‌رچه‌وه‌ ئه‌را ئاژانس شه‌فه‌ق نيوز وت: چه‌كداره‌يليگ له‌ ريكخرياگ داعش جفتياريگ وه‌ناو(أ ، ن)له‌ ئاوايى قوشقايه‌ له‌ قه‌زاى دبس له‌ باشوور خوه‌رئاواى كه‌ركوك كوشتنه‌ ك ئه‌و جفتياره‌ كارمه‌ند بويه‌ له‌ سه‌رۆكايه‌تى زانكۆى كه‌ركوك.
سه‌رچه‌وه‌گه‌ هه‌ميش وت: شماره‌يگ له‌ تيرۆرسته‌يل داعش ئاگر له‌ خه‌له‌يگ گه‌نم وه‌ردانه‌ له‌ كه‌رت حمێره‌ له‌ناونى تازه‌ و ناحيه‌ى ره‌شاد و ريه‌يليشى وه‌ مين كاڵينه‌ ئه‌را ئه‌وه‌گ تيمه‌يل ئاگركوشنه‌وه‌ نه‌تويه‌نن بڕه‌سن و بكوشننه‌وه‌ى.
